Guingamp

Guingamp (bretonsk Gwengamp) er ein by og kommune nordvest i Frankrike. Han er sous-préfecture (underprefektur) i departementet Côtes-d'Armor i regionen Bretagne og har om lag 8 000 innbyggjarar. 

 Historie 
Guingamp var ein kjøpstad i romartida mellom Normandie og nordvestlege delar av Bretagne. På 800-talet vart det bygd ei festning her, som dei bretonske troppane til Charles de Blois under leiing av Bertrand du Guesclin i 1364 samla seg ved før slaget ved Auray.

Seinare utvikla Guingamp seg til eit regionssenter for veving. 

 Kultur 
mini|venstre|upright|Frå basilikaen Notre-Dame de Bon-Secours de Guingamp.
 Historiske bygg 
I byen finst mellom anna basilikaen Notre-Dame de Bon Secours frå 1000- til 1500-talet, som er eit pilgrimsmål, klosteret Sainte-Croix de Guingamp, grunnlagd rundt 1135 og slotta Château de Pierre II og Château des Salles frå 1400-talet.

mini|Bagad Gwengamp i 2011.
 Musikk og dans 
Guingamp er rekna som hovudstad for bretonsk dans.
Byen arrangerer årleg Festival de la Saint-Loup, ein internasjonal festival med særleg vekt på dans. Festivalen omfattar ei tevling i bretonsk dans, og blir tradisjonelt avslutta med folkedansen Dérobée de Guingamp. Byen har eit sekkepipekorps, Bagad Gwengamp, og eit lag for folkedans og -musikk, Kroaz Hent Gwengamp.

 Idrett 
Den lokale fotballklubben er En Avant de Guingamp, som har spelt i den lokale eliteserien. 

 Bakgrunnsstoff 
 Turistkontoret i Guingamp

 Kjelder 

 Delar av denne artikkelen bygger på «Guingamp» frå , den 28. juni 2012. 


Kategori:Côtes-d'Armor
Kategori:Byar i Frankrike
Kategori:Byar i Bretagne